Νίκος Σταυρίδης

Ο Νίκος Σταυρίδης (Βαθύ Σάμου, 6 Απριλίου 1910 - Σάμος, 12 Δεκεμβρίου 1987) ήταν Έλληνας ηθοποιός του κινηματογράφου και του θεάτρου.

 Βιογραφία 
Ξεκίνησε την καριέρα του το 1929 στο μουσικό θέατρο, συμμετέχοντας σε επιθεωρήσεις, οπερέτες και παραστάσεις βαριετέ. Καταγόταν από τη Σάμο. Παντρεύτηκε δύο φορές. Πρώτα την 27χρονη ηθοποιό Ντόρα Καριώτου. Πολύ γρήγορα μετά από τον γάμο τους, βρέθηκε όγκος στο κεφάλι της συζύγου του και πήγαν στην Αγγλία για εγχείρηση. Χειρουργήθηκε αλλά πέθανε μετά την εγχείρηση. Ο δεύτερος γάμος του Νίκου Σταυρίδη ήταν, για δύο χρόνια, με την ηθοποιό του μουσικού θεάτρου Ξένη Δράμαλη.

Απεβίωσε στη Σάμο στις 12 Δεκεμβρίου του 1987 επισκεπτόμενος την αδερφή του. Κηδεύτηκε δύο μέρες αργότερα στην Κηφισιά.

 Θίασοι 
Τη δεκαετία του 1940 άρχισε να συγκροτεί δικούς του θιάσους και να συνεργάζεται με σπουδαίους συναδέλφους του, όπως τη Ρένα Βλαχοπούλου, τις αδελφές Καλουτά, την Καίτη Ντιριντάουα, τη Μαρίκα Νέζερ και την Καίτη Μπελίντα (1958: Τεντυμπόυς των Γιαλαμά-Θίσβιου-Πρετεντέρη), τον Διονύση Παπαγιαννόπουλο και τη Σοφία Βέμπο (1959), τον Κώστα Χατζηχρήστο (1963) κ.ά.. Μεσολάβησε ένα διάστημα (1954-55) κατά το οποίο ίδρυσε μαζί με τον Τάκη Μηλιάδη και τη Νανά Σκιαδά το θίασο «Ελληνική Μουσική Κωμωδία», στον οποίο ανέβασε επιθεωρήσεις αλλά και έργα πρόζας, όπως η κωμωδία "Δέκα μέρες στο Παρίσι" (με τον Διονύση Παπαγιαννόπουλο το 1960). 
 Κινηματογράφος 
Διακρίθηκε ιδιαίτερα και για τις κινηματογραφικές του εμφανίσεις. Έπαιξε για πρώτη φορά στη μεγάλη οθόνη το 1950 στην ταινία του Νίκου Τσιφόρου Έλα στο θείο και συνέχισε να εμφανίζεται σε ταινίες του ίδιου (Η ωραία των Αθηνών, 1954), του Ορέστη Λάσκου (Η φτώχεια θέλει καλοπέραση, 1957, Φτωχαδάκια και λεφτάδες, 1960, Τρίτη και 13, 1963, Ο χαζομπαμπάς, 1967), του Πάνου Γλυκοφρύδη (Δουλειές με φούντες, 1958), του Αλέκου Σακελλάριου (Τα κίτρινα γάντια, 1960), του Γρηγόρη Γρηγορίου (Διαβόλου κάλτσα, 1960), του Κώστα Ανδρίτσου (Ευτυχώς τρελάθηκα, 1961) και σε πολλές άλλες. 

Ειδική μνεία θα πρέπει να γίνει για τη συνεργασία του με την Ελένη Προκοπίου στις ταινίες Ο Παραγυιός μου ο ραλίστας και τα ομορφόπαιδα το έτος 1971, στις οποίες ο εν λόγω μεγάλος κωμικός έπαιζε ρόλους νευρικού ηλικιωμένου, που στο τέλος μαλάκωνε υπό την "πίεση" της όμορφης ηθοποιού και χορεύτριας.Ολύμπιο Βήμα, Πέθανε χθες από ανακοπή ο Ν. Σταυρίδης, σελ. 6.

 Φιλμογραφία 
+ Κινηματογράφος Έτος Ταινία Ρόλος 1950Έλα στο θείο...Αντώνης Τούκουρας1954Η ωραία των ΑθηνώνΚοσμάς ΧλεςΟι παπατζήδεςΒρασίδας1955Καταδικασμένη κι απ' το παιδί τηςΡένος, ιδιοκτήτης night club1956Γραφείο συνοικεσίωνΚοσμάςΦτώχεια, έρως και κομπίνεςΠαυλάκιας1957Μπαρμπα-Γιάννης ο κανατάςΓιουρούκοςΤζιπ, περίπτερο κι αγάπηΤάσος ΚαψουράςΤρία παιδιά ΒολιώτικαΑναξίμανδρος 1958ΓερακίναΝικόλας Η φτώχεια θέλει καλοπέρασηΝικολάκης ΠεταχτόςΚέφι, γλέντι και φιγούραΠαυλάκιας1959Ανθισμένη αμυγδαλιάΠαναγιώτης, καφετζήςΔουλειές με φούντεςΠερικλήςΗ Λιλή και ο μουρντάρηςμουρντάρηςΠεριπλανώμενοι ΙουδαίοιΓρηγόρης ΠασπάτηςΤρεις μάγκες στο παρθεναγωγείο—19602000 ναύτες κι ένα κορίτσιοπλονόμοςΗ Χιονάτη και τα 7 γεροντοπαλίκαραΚωνσταντίνος ΑλεξάνδρουΤα κίτρινα γάντιαΟρέστης ΚαλλιγαρίδηςΣουσουράδα Νίκος Πλωρίδης1961Διαβόλου κάλτσαΘωμάς ΣκαρμούτσοςΕυτυχώς…τρελλάθηκα! Χαρίλαος ΜαραζιώτηςΟ παλικαράςΝικήτας ΠορφύρηςΦτωχαδάκια και λεφτάδεςΤεό Νταλέκης1962Δέκα μέρες στο Παρίσι ΒάσοςΗ Αθήνα τη νύχτα Νίκος ΣταυρίδηςΗ Ελληνίδα και ο έρωτας καθηγητήςΚορόιδο γαμπρέΣαράντης ΔιαμαντόπουλοςΟ γαμπρός μου ο δικηγόροςΜελέτης ΚαψομανώληςΟ Σταμάτης και ο ΓρηγόρηςΓρηγόρης Γοργότσης1963Επτά μέρες ψέματα ΛουκάςΖητείται τίμιος Δημήτρης ΓιαννόπουλοςΟ αδελφός μου ο τροχονόμος Αντώνης ΠικροχόληςΟ διαιτητής  Μενέλαος ΧαρακίρηςΟι σκανδαλιάρηδες Βασίλης ΤσακμάκηςΤρίτη και 13 Κοσμάς Καλογιάννης1964Εξωτικές βιταμίνεςΠέτρος ΚανάκηςΚόσμος και κοσμάκης Αντώνης ΚαρτελήςΟ λαγοπόδαρος Πέτρος Πελέκης1965Μπετόβεν και Μπουζούκι Ντολτσέτος Υιέ μου... Υιέ μου... Τρύφωνας ΜαυρογιάννηςΦτωχό μου σπουργιτάκι Παρασκευόπουλος1966Εισπράκτωρ 007 Ξενοφώντας ΤσιγκενέςΟ εξυπνάκιαςΣωκράτης Πανάς1967Η Παιχνιδιάρα Σταμάτης Σταματίου, εργοστασιάρχηςΟ ανακατωσούρας Λάζαρος ΚαρατουλπάνηςΟ χαζομπαμπάς Χαράλαμπος Νούφαρος1968Η θυρωρίνα Μιχαλάκης ΛυγερόςΘα τα κάψω τα λεφτά μουΤιμολέων ΚαραπάνοςΟ πιο καλός ο μαθητής Αρίσταρχος ΚατσιμπίχαςΨυχραιμία Ναπολέων Ναπολέων Μανώλογλου1969Κάθε κατεργάρης στον πάγκο τουΚυριακούλης ΚατσαφάδοςΞύπνα καημένε ΠερικλήΠερικλής ΔημητρακάςΟ θαυματοποιός ΣαράντοςΤο αφεντικό μου ήταν κορόιδοΧαράλαμπος ΚουφόςΤρεις τρελοί για δέσιμο Παναγής Αντζουλάτος1970Αριστοτέλης ο επιπόλαιος Βαγγέλης και Αριστοτέλης ΚολοκυθάςΟι τέσσερις άσσοι Παντελής ΜατσούκαςΟι τρεις ψεύτες Ευγένιος / Ισίδωρος / ΚλεονίκηΟ ξεροκέφαλος Νίκος Σταρόπουλος1971Δυο μοντέρνοι γλεντζέδες ΠολύδωροςΟ καου- μπόι του Μεταξουργείου Χαράλαμπος ΠαπατσίφλικαςΟμορφόπαιδα Αρίστος ΜερτζεσόληςΟ παραγιός μου ο ραλίστας Αγησίλαος1972Ο Άνθρωπος Ρολόι Οδυσσέας ΑκριβόςΟ θείος μου ο Ιπποκράτης Ιπποκράτης ΚαραγκιαούρηςΠώς καταντήσαμε Σωτήρη! Παναγής Λεκατσάς

 Εξωτερικοί σύνδεσμοι 

 Παραπομπές 

 Εξωτερικοί σύνδεσμοι  


Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου